**UTEMELJITEV PREDLOGOV**

**ZA 29. REDNO SKUPŠČINO DELNIČARJEV DRUŽBE**

**SKUPINA PRVA d.d.**

**Utemeljitev 1. točke (Otvoritev skupščine, ugotovitev sklepčnosti in izvolitev organov skupščine) – sklep št. 1.1. in 1.2.**

Za izvedbo redne letne skupščine je potrebno imenovati organe skupščine. Uprava je pristojna in odgovorna predlagati skupščini izvolitev organov skupščine ter zagotoviti prisotnost notarja.

Predlagatelja sklepa sta uprava in nadzorni svet.

**Utemeljitev:**

* **2. točke (Obravnava letnega poročila družbe za poslovno leto 2024, poročila nadzornega sveta o rezultatu preveritve revidiranega letnega poročila družbe za poslovno leto 2024 in seznanitev s prejemki članov vodenja in nadzora v letu 2024) – sklep št. 2.1. in 2.2.**
* **3. točke (Predlog delitve dobička za leto 2024) – sklep št. 3.1., 3.2., 3.3., 3.4., in 3.5.**
* **4. točke (Razrešnica upravi in nadzornemu svetu) – sklep št. 4**

Skladno s prvim odstavkom 282. člena ZGD-1 mora nadzorni svet preveriti sestavljeno letno poročilo in predlog za uporabo bilančnega dobička, ki ju predloži uprava. Na podlagi tretjega odstavka 282. člena ZGD-1 mora uprava skupščini predložiti letno poročilo in poročilo nadzornega sveta. Letno poročilo in poročilo nadzornega sveta sta razvidna iz priloge. Letno poročilo vsebuje tudi prejemke organov vodenja in nadzora, s katerimi se skupščina seznani.

V skladu z 294. členom ZGD-1 skupščina odloča o uporabi bilančnega dobička hkrati z odločanjem o podelitvi razrešnice članom uprave in nadzornega sveta. Zakon določa, da je razpravo o razrešitvi potrebno povezati z razpravo o uporabi bilančnega dobička, pri čemer mora uprava skupščini zaradi odločanja predložiti tudi letno poročilo in poročilo nadzornega sveta o rezultatih preveritve letnega poročila.

Predlagatelja sklepov sta uprava in nadzorni svet.

Uprava družbe SKUPINA PRVA d.d.